stanford-oval/wikipedia huggingface dataset:
Timo Jääskeläinen

Timo Ensio Jääskeläinen (s. 21. tammikuuta 1953 Luumäki) on suomalainen filosofian tohtori ja Itä-Suomen yliopiston fysiikan emeritusprofessori Joensuun kampuksella.
Jääskeläinen tuli ylioppilaaksi Kerimäen yhteislyseosta (1972). Hän valmistui Joensuun yliopistosta filosofian kandidaatiksi (1976), lisensiaatiksi (1978) ja edelleen filosofian tohtoriksi (1982). Hän oli Kuopion yliopiston sovelletun fysiikan (optiikan) dosentti (1991–), Tampereen teknillisen korkeakoulun optisen tietojenkäsittelyn dosentti (1991–) ja Jyväskylän yliopiston fysiikan (optiikan) dosentti (1993–).
Hän on ollut Suomalaisen Tiedeakatemian jäsen vuodesta 2007. Hän on entinen Itä-Suomen yliopiston fysiikan ja matematiikan laitoksen johtaja.
Samantha Cristoforetti

| Samantha Cristoforetti |
| --- | --- |

Henkilötiedot
Syntynyt: 26. huhtikuuta 1977 (ikä 47) Milano, Italia
Kansalaisuus:  italia
Ura
Tyyppi:  ASI/ESA avaruuslentäjä
Sotilasarvo:  Kapteeni, Italian ilmavoimat
Lennot

:  Retkikunta 42
 
:  Retkikunta 43
 
Aiheesta muualla
samanthacristoforetti.esa.int
Samantha Cristoforetti (s. 26. huhtikuuta 1977 Milano) on italialainen ESA:n avaruuslentäjä. Hän on myös kapteeni ja lentäjä Italian ilmavoimissa sekä insinööri.
Cristoforettista tuli ensimmäinen italialainen naispuolinen avaruuslentäjä, kun 23. marraskuuta 2014 Sojuz TMA-15M laukaistiin Kansainväliselle avaruusasemalle.
Cristoforetti valittiin ESAn avaruuslentäjäksi toukokuussa 2009. Osallistuminen ensimmäiselle varsinaiselle lennolle julkaistiin 3. heinäkuuta 2012.
Aiheesta muualla

ESA biography
Spacefacts biography of Samantha Cristoforetti
Juha Hämäläinen (professori)

Juha Erkki Antero Hämäläinen (s. 10. helmikuuta 1954 Imatra) on Itä-Suomen yliopiston (aiemmin Kuopion yliopiston) sosiaalityön ja sosiaalipedagogiikan professori ja entinen yhteiskuntatieteiden laitoksen johtaja (vuodesta 1998). Hän on tutkinut erityisesti lastensuojelun historiaa ja sosiaalityön eettisiä kysymyksiä sekä sosiaalipedagogiikan ja sosiaalityön teoriaa. Hän on tehnyt tutkimustyötä myös Saksassa. Hänellä on viisi lasta.
Teoksia

Vanhempainkasvatus (1987)
Kotikasvatuksen pedagogisen tutkimuksen idea lastensuojelussa (väitöskirja, 1992)
Sosiaalialan etiikka (P. Niemelän kanssa, 1993)
Sosiaalipedagogiikan oppihistoriallinen kehitys Saksassa (1995)
Sosiaalipedagogiikka (L. Kurjen kanssa, 1997)
Debatte um Sozialarbeitswissenschaft (H.-J. Göppnerin kanssa, 2004)
Kodin kynnys – J. V. Snellmanin perhefilosofia (2005)
Lastensuojelun kehityslinjoja – tutkimus Suomen lastensuojelun aatepohjasta ja oppihistoriasta (2007).
Ferdi Kadıoğlu

Ferdi Kadıoğlu helmikuussa 2024.
Ferdi Erenay Kadıoğlu (s. 7. lokakuuta 1999 Arnhem, Alankomaat) on alankomaalais-turkkilainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Brightonia. Hän on pelannut Turkin A-maajoukkueessa vuodesta 2022.
Kadıoğlu aloitti pelaajauransa synnyinmaassaan Alankomaissa. Hän liittyi NEC Nijmegenin junioreihin vuonna 2008 ja nousi edustusjoukkueeseen kaudella 2016–2017, jolloin hän pelasi 27 Eredivisie-ottelua ja teki niissä neljä maalia. Seuraavan kauden hän pelasi NEC Nijmegenin joukkueessa toisella sarjatasolla. Hän siirtyi kesällä 2018 turkkilaisseura Fenerbahçeen. Ensimmäisellä kaudella hän pelasi vielä reservijoukkueessa mutta sittemmin hän on pelannut Superliigassa 148 ottelua ja tehnyt niissä 11 maalia. Hän voitti Turkin Cupin vuonna 2023. Hän on pelannut Eurooppa-liigassa 11 ottelua ja Konferenssiliigassa yhdeksän ottelua, joissa hän on tehnyt kaksi maalia. Hän siirtyi elokuussa 2024 englantilaisseura Brightoniin.
Kadıoğlu pelasi Alankomaiden nuorisomaajoukkueissa alle 16-vuotiaista alle 21-vuotiaisiin. Hän pelasi viisi ottelua alle 17-vuotiaiden EM-kilpailuissa 2016 Alankomaiden yltäessä välieriin. Hän pelasi neljä ottelua alle 19-vuotiaiden EM-kilpailuissa 2017, ja sielläkin Alankomaat pääsi välieriin saakka. Hän pelasi neljä ottelua alle 21-vuotiaiden EM-kilpailuissa 2021, ja jälleen Alankomaiden taival päättyi välieriin.
Kadıoğlu pelasi Turkin A-maajoukkueessa ensimmäisen kerran kesäkuussa 2022 neljässä Kansojen liigan ottelussa. Hän pelasi EM-kilpailuissa 2024 täydet minuutit Turkin kaikissa viidessä ottelussa. Hän on pelannut lokakuun 2024 puoliväliin mennessä 22 A-maaottelua, jotka kaikki avauskokoonpanossa. Hän teki maalin marraskuussa 2023 ystävyysottelussa Saksaa vastaan.
Oricon

| Oricon Inc>  |
| --- | --- |

Yritysmuoto:  osakeyhtiö
ISIN:  JP3200140006
Perustettu:  1967 (Original Confidence) 1999 (Oricon Direct Digital)
Toimitusjohtaja:  Kō Koike
Kotipaikka:  Tokio, Japani
Toimiala:  musiikkiteollisuus
Liikevaihto:  noin 6 miljardia jeniä (1.4.2009–31.3.2010)
Liikevoitto:  noin 780 miljoonaa jeniä (1.4.2009–31.3.2010)
Henkilöstö:  203 (30.9.2009)
Tytäryhtiöt:  Oricon Entertainment Inc., oricon ME Inc., Oricon Research Inc., Oricon DD Inc., Oricon Communications Inc.
Kotisivu:  oricon.jp
Infobox OKVirheellinen NIMI-arvo: 
Oricon Inc. (tunnetaan myös nimellä Oricon Style, jap. オリコン) on japanilainen, musiikkiin liittyviä palveluita tuottava yritys. Oriconin palveluista tunnetuin on Billboardin listojen tyyppisten, Japanin musiikkimarkkinoita kuvaavien listojen tuottaminen. Nimi Oricon tulee englannin kielen sanoista ”original confidence”.
Oricon tuottaa muun muassa päivittäisiä, viikoittaisia, kuukausittaisia ja vuosittaisia listoja Japanin myydyimmistä CD-, DVD- ja pelijulkaisuista.
Historia

Vuonna 1967 Sōkō Koike perusti yrityksen nimeltä Original Confidence Inc. Vuonna 1992 yritys muutti nimensä Oriconiksi, ja vuonna 1999 se pilkottiin useiksi tytäryhtiöiksi.
Yhtiön perustajan kuoltua vuonna 2001 yhtiötä ovat johtaneet hänen sukulaisensa.
Aiheesta muualla

Oriconin kotisivut (japaniksi)
Oricon Style, yrityksen julkaisemien tilastojen sivusto (japaniksi)
Ulla Renko

Ulla Hakola-Renko on Sibelius-Akatemiasta valmistunut musiikinopettaja, laulupedagogi ja diplomilaulaja, joka on toiminut laulun lehtorina Lahden ammattikorkeakoulun musiikin laitoksen musiikkiteatterilinjalla. Nykyään hän opettaa Tiirismaan lukiossa.
Pitkän ammattilaulajan ja musiikkipedagogin uran lisäksi Hakola-Rengon työuransa sisältää useiden musikaalien lauluvalmennusta sekä piirrettyjen elokuvien dubbausta ja ohjausta. Hän on esiintynyt ääninäyttelijänä, laulajana, ohjaajana ja kääntäjänä vuodesta 1993 lähtien useissa animaatioelokuvissa (mm. Aladdin, Leijonakuningas, Mulan, Bambi, Maija Poppanen, Tarzan) ja tv-sarjoissa. Hän vastaa myös Disney on Ice -kiertueen suomenkielisistä versioista.
Hakola-Renko on toiminut mm. jazz-yhtyeiden ja big bandien solistina, pitänyt teatterilauluiltoja ja konsertoinut lied-laulajana Suomessa ja ulkomailla (Saksa, Belgia, Ranska). Kuorolaulajan ammatista hänellä on kokemusta mm. Suomen Kansallisoopperan kuorosta.
Hakola-Renko on perustanut ja johtanut useita lapsi-, nuoriso- ja aikuisten kuoroja. Tällä hetkellä hänen ohjauksessaan on 66-henkinen naiskuoro Virtapiiri, jonka esityksissä on mukana myös tanssia ja teatteria.
Filmografia > Ääniohjaukset

Show-katit (1997)
The Rugrats Movie – Ipanat elokuva (1998)
Mikki, Aku, Hessu – kolme muskettisoturia (2004)
Mikki Hiiri – Joulu Ankkalinnassa (2004)
Bambi (1942/2005)
Bambi 2 (2006)
Ice Age 2 – Jäätikkö sulaa (2006)
Karvakamut (2006)
Virran viemää (2006)
Lotta ystäväni (2006)
Tuhkimo III – taikansa kutakin (2007)
Helinä-keiju ja suuri keijupelastus (2010)
Aiheesta muualla

Ulla Renko Internet Movie Databasessa. (englanniksi)
Ulla Renko Elonetissä.
Sørlin kirkko

| Sørlin kirkko Sørli kirke |
| --- | --- |

Sijainti:  Lierne, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1873
Suunnittelija:  C. J. Bergstrøm
Materiaali:  puu
Lisää rakennusartikkeleitaArkkitehtuurin teemasivulla
Sørlin kirkko (norj. Sørli kirke) on Liernen kunnassa Norjassa sijaitseva puinen pitkäkirkko vuodelta 1873.
Aiheesta muualla

Kuvia tai muita tiedostoja aiheesta Sørlin kirkko Wikimedia Commonsissa
Barış Alper Yılmaz

Barış Alper Yılmaz vuonna 2021.
Barış Alper Yılmaz (s. 23. toukokuuta 2000 Rize) on turkkilainen jalkapalloilija, pelipaikaltaan hyökkääjä. Hän edustaa Turkin Superliigassa pelaavaa Galatasarayta. Hän on pelannut Turkin A-maajoukkueessa vuodesta 2021.
Yılmaz on pelannut Galatasarayn joukkueessa kaudesta 2021–2022 alkaen 79 Turkin Superliigan ottelua ja tehnyt niissä kymmenen maalia. Hän on voittanut liigamestaruuden vuosina 2023 ja 2024. Hän on pelannut Mestarien liigassa kuusi ottelua ja Eurooppa-liigassa viisi ottelua.
Yılmaz pelasi Turkin alle 21-vuotiaiden maajoukkueessa. Hän pelasi ensimmäisen kerran Turkin A-maajoukkueessa marraskuussa 2021 MM-karsintaotteluissa Gibraltaria ja Montenegroa vastaan. EM-kilpailuissa 2024 hän pelasi täydet minuutit Turkin kaikissa viidessä ottelussa joukkueen edetessä puolivälieriin. Hän on pelannut lokakuun 2024 puoliväliin mennessä 22 A-maaottelua, joissa hän on ollut 14 kertaa avauskokoonpanossa. Hän on tehnyt kaksi A-maaottelumaalia: lokakuussa 2023 EM-karsintaottelussa Kroatiaa ja kesäkuussa 2024 ystävyysottelussa Puolaa vastaan.
Anovulaatio

Anovulaatio tarkoittaa kuukautiskiertoa, jonka aikana munasarjat eivät vapauta munasolua eli ovulaatiota ei tapahdu. Tila tunnetaan myös munasolun irtoamishäiriönä. Ovulaation puuttuminen kuukautiskierrosta ei välttämättä tarkoita, että naisella olisi vaihdevuodet. Krooninen anovulaatio on yleinen hedelmättömyyden aiheuttaja. Hedelmättömyyden lisäksi kroonisen anovulaation aiheuttamia ongelmia ovat muun muassa osteoporoosi ja kehon liian korkea androgeenitaso.
Borja Iglesias

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Borja Iglesias Quintás
Syntymäaika: 17. tammikuuta 1993 (ikä 31)
Syntymäpaikka: Compostela, Espanja
Pelipaikka: hyökkääjä
Pituus: 187 cm
Seura
Seura: Celta
Pelinumero: 7
Junioriseurat
2007–2010: Valencia
2010–2011: Roda
2011–2013: Villarreal
Seurat
| Vuodet | Seura | O | (M) |
| 2013–2017 | Celta B | 144 | (73) |
| 2014–2018 | Celta | 1 | (0) |
| 2017–2018 | → Zaragoza | 39 | (22) |
| 2018–2019 | Espanyol | 37 | (17) |
| 2019– | Betis | 142 | (39) |
| 2024 | → Bayer Leverkusen | 7 | (0) |
| 2024– | → Celta | 5 | (3) |
Maajoukkue
| 2022– | Espanja | 2 | (0) |
 Seurajoukkueuran tilastot kattavat vain kansalliset sarjat, päivitetty 8. lokakuuta 2024.  Maajoukkueuran tilastot päivitetty 5. maaliskuuta 2024.
Borja Iglesias (s. 17. tammikuuta 1993 Compostela, Espanja) on espanjalainen jalkapalloilija. Hän edustaa Espanjan Primera Divisiónin Celta Vigoa lainalla saman sarjan Real Betisistä. Hän on pelipaikaltaan hyökkääjä.
Seurajoukkueura

Iglesias liittyi Celta Vigon organisaatioon 9. heinäkuuta 2013 kaksivuotisella sopimuksella, joka sisälsi option myös kolmannesta vuodesta, ja liittyi seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä. Ensiesiintymisensä edustusjoukkueessa hän teki 3. tammikuuta 2015 vierasottelussa Sevillaa vastaan.
6. heinäkuuta 2017 Iglesias siirtyi kauden 2017–2018 kestävällä lainasopimuksella Zaragozaan. Hän teki ensimmäisen maalinsa joukkueessa 27. elokuuta 2017 kotiottelussa Granadaa vastaan. Iglesias viimeisteli kauden aikana 22 osumaa, joista Córdobaa, Sevilla Atléticoa, Real Valladolidia ja Osasunaa vastaan hän teki kaksi maalia.
9. heinäkuuta 2018 Iglesias teki nelivuotisen sopimuksen Espanyolin kanssa, joka sisälsi 28 miljoonan euron purkupykälän. Hän teki virallisen ensiesiintymisensä uudessa seurassaan 18. elokuuta 2018 kotiottelussa entistä seuraansa Celtaa vastaan. Hän pelasi kauden aikana 37 La Liga -ottelua ja teki niissä 17 maalia. Elokuussa 2019 hän siirtyi Real Betisiin, jossa hän on 4,5 kauden aikana pelannut 142 pääsarjaottelua ja tehnyt niissä 39 maalia. Eurooppa-liigassa hän teki kaudella 2021–2022 kymmenessä ottelussa neljä maalia, pelasi kaudella 2022–2023 kuusi ottelua tekemättä maaleja ja teki kaudella 2023–2024 kuudessa ottelussa yhden maalin. Iglesias siirtyi tammikuussa 2024 loppukauden kestävällä lainasopimuksella Saksan Bundesliigaa johtavaan Bayer Leverkuseniin. Hän siirtyi lainalle Laliga-joukkue Celta Vigoon 19. heinäkuuta 2024.
Aiheesta muualla

Borja Iglesiasin tilastot BDFutbol-sivustolla (englanniksi)
Borja Iglesiasin tilastot Soccerway-sivustolla (englanniksi)
Celta Vigo – Primera División
1 Villar |
2 Starfelt |
3 Mingueza |
5 Carreira |
6 Moriba |
7 Iglesias |
8 Beltrán |
9 Douvikas |
10 Aspas |
11 Cervi |
12 Alfon |
13 Guaita |
14 de la Torre |
15 Aidoo |
16 Jailson |
17 Bamba |
18 Durán |
19 Swedberg |
20 Alonso |
21 Ristić |
22 Manquillo |
23 Allende |
24 Domínguez |
25 Rodríguez |
30 Álvarez |
32 Rodríguez |
33 Sotelo |
Valmentaja Giráldez
Stolypinin reformi

Konferenssi Stolypinin reformista Pietarissa vuonna 1911.
Stolypinin reformi oli Venäjän keisarikunnan pääministeri Pjotr Stolypinin mukaan nimetty, vuonna 1906 aloitettu uudistusohjelma. Sen tarkoituksena oli uudistaa Venäjän maataloutta siten, että tilakoko olisi kasvanut ja tilattomaksi jäänyt väestönosa olisi siirtynyt teollisuustyövoimaksi kaupunkeihin. Kyläyhteisöistä (mir) eroaminen sallittiin ja itsenäiseksi maanviljelijäksi ryhtyminen tuli mahdolliseksi. Pyrkimyksenä oli synnyttää yritteliäisyyttä ja parantaa talouden monimuotoisuutta. Aloitettiin myös isojako, joka tarjoaisi viljelijöille edullisesti valtion ja aatelin maita. Pyrittiin synnyttämään varakkaiden maanviljelijöiden (kulakkien) ryhmä.
Uudistuksella oli vastustajia. Äärivanhoillinen aatelisto katsoi sen etujensa vastaiseksi. Heidän poliittinen tukipilarinsa oli Venäjän valtakunnanneuvosto, se alkoi juonitella Stolypinia vastaan, minkä on katsottu johtaneen Stolypinin murhaan vuonna 1911. Toisaalta uudistus jätti maaseudun laajan kansankerroksen puutteenalaiseksi, jos he jäivät ilman maata. Bolševikit käyttivät tätä kannatuksensa laajentamiseen, ja he  julistivat maadekreetin, jonka mukaan maatalousmaa jaettiin periaatteessa kaikille.
Kuukautisten välikipu

| Kuukautisten välikipu |
| --- | --- |

Luokitus
ICD-10:  N94
ICD-9:  625.2
MedlinePlus:  001503
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Kuukautisten välikipu eli välikipu on ovulaation aiheuttamaa kipua. Sitä tapahtuu noin 14 päivää ennen kuukautisia ja se kestää muutamasta minuutista jopa kahteen päivään. Kipu tuntuu alavatsan jommalla kummalla puolella ja voi tuntua tylsänä tai terävänä. Muihin oireisiin voi kuulua tiputteluvuoto. Välikipu toistuu usein kuukausittain ja voi vaihdella puolelta toiselle.
Välikivun taustalla oleva mekanismi on epäselvä, mutta se voi liittyä ärsytykseen, joka johtuu veren ja nesteen vapautumisesta follikkelista tai veren korkeasta luteinisoivan hormonin pitoisuudesta, joka aiheuttaa sileän lihaksen supistumista. Diagnoosissa suljetaan pois muut mahdolliset syyt, kuten umpilisäketulehdus, endometrioosi, munasarjakystat, kohdunulkoinen raskaus ja sukupuolitaudit.
Hoito voi sisältää parasetamolia tai ibuprofeenia. Vaivan ennaltaehkäisyyn voidaan käyttää ehkäisypillereitä. Välikipu ei ole vakavaa, vaikka voikin toistua. Välikipua kokee noin 20–40 % naisista. Koska välikipua esiintyy luteinisoivan hormonin erityshuipun aikana, sen esiintymistä on käytetty hedelmällisyyden hallintaan.
Ska punk

Ska punk on punk-musiikkityylin alalaji. Se on sekoitus jamaikalaisia ska-rytmejä ja punk rockia. Ska punkin tunnistaa muusta punkista lähinnä ska- ja reggaemusiikissakin käytetystä kitaran takapotkusta ja soittimien laajasta kirjosta. Kappaleet ovat usein iloisia, ja niissä on nopea tempo. Ska punkissa normaalien rumpujen, kitaran, basson ja laulun vierellä kuullaan mm. monia puhallinsoittimia, joista tutuimpana trumpetti, saksofoni ja pasuuna. Käytössä on myös erilaisia kansallissoittimia guirosta mandoliiniin.
Suosittuja ska punk -yhtyeitä ovat muun muassa Rancid (varsinkin alkuaikoinaan), Mad Caddies, Buck-O-Nine, Catch 22, Leningrad, Spitfire, Streetlight Manifesto, Less Than Jake, Reel Big Fish, Goldfinger, Operation Ivy, Ska-P, The Hornettes ja Leftöver Crack.
Suomalaisista ska punk -yhtyeistä mainittakoon Evilsons, The Valkyrians, Voimaryhmä, Tirehtöörit  ja Goon.
Lemuroidea

| Lemuroidea |
| --- | --- |

Tieteellinen luokittelu
Kunta::  Eläinkunta
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Lemuroidea  Gray, 1821
Katso myös
   Lemuroidea Wikispeciesissä   Lemuroidea Commonsissa 
Infobox OKNimi-testi OK: 
Lemuroidea on kädellisten lahkoon kuuluva yläheimo. Siihen kuuluvia heimoja ovat indrit (Indridae), lemurit (lemuridae) ja kärppämakit (Lepilemuridae).
Aiheesta muualla

University of Michigan, Animal Diversity Web (ADW): Lemuroidea (englanniksi)
Søre Ålin kirkko

| Søre Ålin kirkko Søre Ål kirke |
| --- | --- |
 Kirkko vuonna 2007.
Sijainti:  Lillehammer, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1964
Suunnittelija:  B. Ellefsen
Materiaali:  betoni
Istumapaikkoja:  173
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Søre Ålin kirkko (norj. Søre Ål kirke) on Lillehammerin kunnassa Norjassa sijaitseva betoninen pitkäkirkko vuodelta 1964.
Aiheesta muualla

Kuvia tai muita tiedostoja aiheesta Søre Ålin kirkko Wikimedia Commonsissa
Fåberg

| Fåberg |
| --- | --- |

 Fåberg
 Koordinaatit: 61°10′06″N, 10°24′17″E 
Valtio:  Norja
Lääni:  Innlandet
Kunta:  Lillehammer
Pinta-ala:  
 – Maa:  0,5 km²
Väkiluku (2023):  703
 – Väestötiheys:  1 406 as./km²
Infobox OKVirheellinen NIMI-arvo: 
Fåberg on taajama Lillehammerin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 703 vuonna 2023.
Kuvia

Fåbergin kirkko
Salosaari (Mikkeli)

Salosaari
| --- | --- |
Sijainti:  Mikkeli Etelä-Savo Suomi
Vesialue:  Saimaa: Ukonvesi
Korkein kohta:  101  m 
Pinta-ala:  7,4 km² [lähde? ]
muokkaa - muokkaa wikitekstiä - muokkaa Wikidataa
Salosaari on suurehko saari Saimaalla Mikkelin kaupungin edustalla. Alueella on lähinnä taajama-asutusta ja Etelä-Savon ammattiopiston luonnonvara-alan koulutuksen toimipiste. Saaren läpi kulkee valtatie 62 Mikkelistä Anttolan ja Puumalan kautta Ruokolahdelle ja valtaväylälle 6.
Somali (osavaltio)

| Somali |
| --- | --- |

 Lippu
 Sijainti
Valtio:   Etiopia
Hallinto:  
 – hallinnollinen keskus:  Jijiga
Väkiluku:  4 329 001
Osavaltion pääpääkaupungin Jijigan pääkatu.
Somali (somaliksi Gobolka Soomaali, amharaksi ሶማሌ ክልል, somali kɨlɨl) on itäisin Etiopian kansallisperustein rajatuista osavaltioista. Sen pääkaupunki on Jijiga.
Somalin osavaltiota reunustavat Etiopian osavaltiot Afar, Dire Dawa ja Oromia lännessä, Kenia lounaassa, Djibouti pohjoisessa, ja Somalia sulkee sen puolittain sisäänsä idässä.
Somalin osavaltio kattaa vanhan Ogadenin alueen. Somalit muodostavat enemmistön alueen väestöstä, ja somalinationalistien mielestä se on osa Suur-Somaliaa.[lähde? ] 1970-luvulla Somalia pyrki valtaamaan alueen Etiopialta Ogadenin sodassa somalikapinallisten tuella, mutta Neuvostoliiton tuella Somalian hyökkäys torjuttiin. Nykyisinkin alueella toimii Ogadenin kansallinen vapautusrintama, joka yhä kapinoi Etiopiaa vastaan.
Etiopian tilastokeskuksen mukaan Somalin alueella asuu 4 329 001 henkeä, joista 83 % on maalais- ja 17 % kaupunkiväestöä. [lähde? ]
Etiopian osavaltiot ja alueet
Addis Abeba
Afar
Amhara
Benishangul-Gumuz
Dire Dawa
Gambela
Harari
Oromia
Sidamo
Somali
Tigray
YeDebub Biheroch Bihereseboch na Hizboch Kilil
Helmi Auvinen

Helmi Katariina Auvinen (o.s. Roos, 6. huhtikuuta 1876 Kajaani – 14. syyskuuta 1965 Savonlinna) oli suomalainen opettaja ja runoilija.
Auvisen vanhemmat olivat komissionimaanmittari Carl Fredrik Roos ja Maria Elisabeth Sahlström. Hänen puolisonsa vuodesta 1901 oli kauppaneuvos Johan Aleksander Auvinen. Historioitsija, kauppaneuvos Juhani Auvinen oli heidän poikansa. Kansakoulunopettajaksi Helmi Auvinen valmistui 1899. Hän tuli runoilijana tunnetuksi erityisesti joululaulujen kirjoittajana (mm. Hiljaa, hiljaa joulun kellot kajahtaa).
Auvinen on haudattu Talvisalon hautausmaalle.
Perseus

Perseus katkaistuaan Medusan pään, veistos Vatikaanin museossa.
Perseus (m.kreik. Περσεύς) oli yksi kuuluisimmista kreikkalaisen mytologian sankareista ja legendaarinen mykeneläisen hallitsijasuvun perustaja, jonka seikkailut auttoivat Olympoksen jumalien valta-aseman syntymisessä. Perseus oli tarujen mukaan perustanut Mykenen ja Mideian kaupungit.
Alkuperä

Perseus oli Danaen poika, joka puolestaan oli Akrisioksen, Argoksen kuninkaan, ainoa tytär. Pettyneenä siihen, ettei hänellä ollut miespuolista perillistä, Akrisios kysyi neuvoa oraakkelilta. Tämä ennusti, että Akrisios ei tulisi koskaan samaan poikaa, vaan hän kuolisi tyttärenpoikansa käden kautta. Pitääkseen tyttärensä lapsettomana hän telkesi tämän imettäjänsä kanssa maanalaiseen pronssiseen huoneeseen. Zeus kuitenkin huomasi hänen kauneutensa, ja lähti tämän luokse katosta putoavan kultasateen muodossa. Tästä suhteesta sai alkunsa Perseus. Akraios huomasi raskauden ja Perseuksen jo synnyttyä antoi surmata Perseuksen imettäjän ja pakotti Danaen Zeuksen alttarille kertomaan kuka oli lapsen isä – yhtä aikaa peläten ja toivoen saavansa vahvistuksen olettamukselleen. Kun tytär nimesi Zeuksen lapsen isäksi, hänen isänsä ei uskonut häntä, vaan laittoi sekä oman tyttärensä että tämän lapsen koriin tai veneeseen ja lähetti heidät ajelehtimaan avomerelle. Zeus esti Poseidonin avulla vastoinkäymisten tapahtumista.
Toisen version mukaan Danaen tultua naimaikään hän menikin Proitoksen, isänsä veljen, luo ajatuksenaan luoda suhde tämän kanssa. Tässä tapauksessa Perseuksen isä ei olisikaan Zeus vaan Proitos.
Medusa

Polydektes, Serifoksen kuningas, rakastui Danaeen, mutta ei voinut saada tätä Perseuksen vartuttua aikuiseksi. Niin hän kokosi ystävänsä, ja teeskennellen keräävänsä myötäjäisiä Hippodameiaa varten vaati näitä tuomaan hänelle hevosia. Perseuksella, joka eli kalastajan suojissa, ei hevosia ollut, jolloin Polydektes lähetti tämän noutamaan Medusan päätä, jonka Perseus oli itse maininnut aiemmin olevan mahdollista. Medusa oli ollut kerran kaunis neito, jonka hiukset olivat hänen suurin aarteensa, mutta kun hän uskalsi kilpailla kauneudesta Athenen kanssa, jumalatar riisti häneltä hänen viehätysvoimansa ja muutti hänen kauniit kutrinsa suhiseviksi käärmeiksi, joiden näkeminen muutti katsojansa kiveksi.
Perseus vaelsi pitkään vailla toivoa edes löytää gorgoja, jolloin jumalat puuttuivat asioihin. Perseus sai Athenelta kiiltävän kilven, jonka avulla tämä voisi katsoa Medusaa kivettymättä itse, Hermes antoi sirpin ja nymfit varustivat hänet siivekkäillä sandaaleilla, laukulla ja Haadeen näkymättömäksi tekevällä kypärällä. Jumalat kehottivat häntä menemään kultaisten omenoiden saarelle länteen, jossa hän tapasi graiat, gorgojen sisaret. Nämä olivat vanhoja naisia jo syntymästään saakka, ja heillä oli keskenään käytössään ainoastaan yksi silmä ja yksi hammas, joita he sitten vuorotellen käyttivät. Nämä varastamalla Perseuksen oli helppo kiristää avuttomilta graioilta tieto gorgojen olinpaikasta.
Perseus etsi gorgoja heijastaen näkymää kilpensä kautta, ja löysi heidät nukkumassa. Hän lähestyi Medusaa siipikengin, ääntä pitämättä, tämän nukkuessa ja varoi katsomasta suoraan häneen. Sen sijaan Perseus liikkui hänen kuvajaisensa ohjaamana, joka heijastui kimaltavasta kilvessä. Nopeasti hän leikkasi Medusan pään irti, ja haavasta nousivat jättiläinen Khrysaor ja lentävä hevonen Pegasos. Jäljelle jääneet gorgot aloittivat raivoisan takaa-ajon, mutta Perseuksen onnistui paeta kypäränsä avulla. Mukaan ottamansa Medusan pään hän antoi Athenelle, joka asetti sen aigiiseensa eli kilpeensä.